*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*193. számú előterjesztés*

Bátaszék Város Önkormányzata Képviselő-testületének 2017. augusztus 30-án,

16,00 órakor megtartandó ülésére

A *Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás* részére a 2016. évi elszámolásból eredő kötelezettségeire forrás biztosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: Mórocz Zoltán irodavezető    **Törvényességi ellenőrzést végezte**: Kondriczné dr. Varga Erzsébet jegyző  **Tárgyalja:**  PG Bizottság: 2017. 08. 29. |

**Tisztelt Képviselő-testület!**

A 2016. évi társulásban ellátott feladatok pénzügyi elszámolását már tárgyalta és elfogadta a társulási tanács. Az elszámolásból fakadóan a Társulásnak 2 305 979 Ft visszafizetési kötelezettsége keletkezett a társult önkormányzatok felé. Az önkormányzatok pedig 630 529 Ft-tal tartoznak még a Társulás felé. A kötelezettségek és követelések egyenlege 1 675 450 Ft. A Társulás 2017. évi elfogadott költségvetésében nem áll rendelkezésre a visszafizetési kötelezettségek maradéktalan teljesítéséhez szükséges fedezet.

Ennek az az oka, hogy az előző időszaki tapasztalatok alapján a 2017. évi tervezésnél a 2016. évi maradványnak csak egy részét helyeztük tartalékba (800 000 Ft), és jelentős részét beépítettük a költségvetésbe. Ezáltal az önkormányzatoknak kisebb hozzájárulási előleg került meghatározásra. A kötelezettségek teljesítésére a teljes meglévő tartalékkeretet nem szabad felhasználni, mivel lehetnek még előre nem látható olyan kiadások, amelyekre fedezetet kell biztosítani. A javaslatunk szerint 1 331 205 Ft céltartalékot kellene képezni a visszafizetési kötelezettségek fedezetére, amelyet a társönkormányzatok hozzájárulás növekedéséből lehet megképezni, mivel az előző évi maradvány összege már beépítésre került a költségvetésbe. A jelenleg érvényben lévő társulási megállapodás nem rendelkezik az év során felmerülő elfogadott költségvetési keretekből nem finanszírozható kötelezettség növekedések rendezésének eljárásáról, illetve az ehhez kapcsolódóan az önkormányzatok teherviselésének szabályairól. A társulási megállapodás ez irányú módosítását elő kell készíteni.

Az 1. számú mellékletben javaslatot teszünk az elszámolásból fakadó kötelezettség teljesítésének módjára.

* Az orvosi ügyelet elszámolásánál 172 909 Ft visszafizetési kötelezettség áll fen és 53 411 Ft a követelés állomány. Javasoljuk, hogy az általános tartalékkeret terhére a 119 498 Ft különbözet kerüljön utalásra.
* A védőnői feladatellátásra 224 747 Ft kötelezettség az általános tartalékkeret terhére kerüljön visszafizetésre.
* A házi segítségnyújtás feladatánál 1 044 725 Ft kötelezettséggel szemben 356 116 követelés áll. A 688 609 Ft különbözetre az elszámolásban már elfogadott és alkalmazott %-os arányban emelkedne a társult önkormányzatok éves hozzájárulási összege a feladatellátáshoz, amely növelné a visszafizetésre szánt céltartalék keret összegét.
* A családsegítő és gyermekvédelmi feladatoknál 863 598 Ft kötelezettséggel szemben 221 002 követelés áll. A 642 595 Ft különbözetre az elszámolásban már alkalmazott és elfogadott %-os arányban emelkedne a társult önkormányzatok éves hozzájárulási összege a feladatellátáshoz, amely növelné a visszafizetésre szánt céltartalék keret összegét.

Mindezek alapján kérem az alábbi határozati javaslat elfogadását az ESZGY társulás 2016. évi pénzügyi elszámolásából fakadó kötelezettség teljesítése érdekében.

**H a t á r o z a t i j a v a s l a t :**

**az önkormányzat gesztorságával működő ESZGY társulás 2016. évi pénzügyi elszámolásából fakadó kötelezettségekre forrás biztosítása**

Bátaszék Város Önkormányzatának Képviselő-testülete;

1. az ESZGY Társulás 2016. évi pénzügyi elszámolásából fakadó kötelezettségeinek rendezésére az előterjesztésben tett javaslatot elfogadja.
2. az ESZGY Társulásban (a továbbiakban: Társulás) ellátott egészségügyi, és szociális feladatok tekintetében a Társulás számára az önkormányzati általános tartalékkeret terhére biztosítja a Bátaszék Város Önkormányzatára jutó 685 594 Ft hozzájárulási összeget a Társulás elszámolási kötelezettségeinek teljesítésére az alábbiak szerint:

ba.) *Házi segítségnyújtás:*

Bátaszék Város Önkormányzata által a Társulásnak fizetendő hozzájárulási növekmény kötelezettsége 284 396 Ft.

*bb.) Családsegítés és Gyermekjóléti feladatok:*

Bátaszék Város Önkormányzata által a Társulásnak fizetendő hozzájárulási növekmény köztelezettsége 401 198 Ft.

1. felkéri a pénzügyi irodavezetőt, hogy a képviselő-testület októberi ülésén adjon tájékoztatást, a b.) pontban meghatározott fizetési kötelezettségek teljesüléséről.

*Határidő:* 2017. októberi ülés

*Felelős*: Mórocz Zoltán pénzügyi irodavezető

*Határozatról értesül:* Bátaszéki KÖH pénzügyi iroda

érintett önkormányzatok

irattár